A l’article Al principio era el hambre, Maillard recorda l’origen de la Nàusea de Sartre. Descriu el descobriment sobtat, mirant una arrel, que allò que s'observa va més enllà del nom, que una arrel avança, està en constant moviment, brunzit i no té límits, no es pot encotillar. Aquest descobriment de Sartre ja havia estat fet (i sofert) per Hugo Von Hofmannsthal a principis del segle XX i suposà, sinó la primera, una de les primeres constatacions del trencament de la paraula i les coses; dit de forma més “acadèmica”: va ser la constatació de la fissura entre significat i significant. Tant en el fragment de Sartre que mostra Maillard com en Hofmannsthal a la Carta de Lord Chandos a Francis Bacon, l'explosió de els coses com a ens infinits (i l'embriagament, terror i fascinació que suposen) porta a un replantejament del llenguatge com a eina d'expressió, de comunicació o de coneixement. En el cas de Hofmannsthal també comporta una certa renúncia a l'escriptura i obra la porta de forma prematura a la revisió de tota la història de la modernitat d'occident –que té l'explotadíssim nom de postmodernitat. Transcric un fragment de Maillard :\n"Permeteu-me de veure-hi, en la nàusea sartriana, el terror de l'home teòric quan s'aboca a l'abisme d'allò singular, aquella particularitat de les coses on el poeta endevina una amplitud inabordable, impossible de dir. Aquesta vibració que, per ressonància, remet a la pulsió de l'univers." \nParem esment a l'adjectiu teòric. Hofmannsthal es caracteritzava també per ésser un home molt format en la tradició teòrica occidental:\n"Vaig pensar d’atendre’m més que a ningú a Sèneca i Ciceró. Esperava que poguessin curar-me aquella harmonia de conceptes precisos i ordenats. Però em van resultar inabordables. Els conceptes els comprenia bé: veia alçar-se davant meu les seves combinacions meravelloses, com fonts majestuoses que juguen amb pilotes d'or. Podia dóna’l-s'hi la volta i veure com jugaven entre elles; però n'hi havia prou de veure les unes amb les altres perquè el més profund, allò personal del meu pensament, quedés exclòs d'aquella dansa anular. " \nEl que ens explica Hofmannsthal és el descobriment de la metafísica com a joc arquitectònic, que, tot i ser impressionat, no es sosté en res. I és en aquest sentit on m'agradaria poder relacionar Hofmannsthal amb la mística.\nParlarem del místic com aquell incapaç de dir res, el que ha sigut definit com aquell que guarda el misteri, que ha tingut una experiència de comunicació directa amb déu, i que, per l'origen d'aquesta experiència resta mut, incapaç de comunicar. Hofmannsthal explica una experiència similar. M'agradaria posar-la en paral·lel amb el que explica Chantal Maillard sobre mística i llenguatge. El que lliga mística, llenguatge i Hofmannsthal és aquest reiterat no-poder-dir; així, allò que cal desxifrar és el perquè del mutisme. Maillard intenta demostrar que el silenci del místic no és fruit d'una experiència inefable, sinó més aviat d'una impossibilitat lògica. Allò que proposa l'escriptora belga és que dir "paradís [o dir Déu] és dir voluntat de permanència. La voluntat de permanència és una prolongació improcedent, en l’intel·lecte, de l'instint de supervivència." Voluntat (o desig) de permanència enfront a què? Enfront a la por, a l'horror que provoca saber-se mortal, així de senzill. Aquesta necessitat s'infiltra en el llenguatge substantivant paraules com ara no-res o infinit. No-res passa a tenir un atribut de ser, i, com a tal, pressuposa una existència. És a dir, des de la consciència del místic d'eliminar les diferències (enfront al dualisme) en deriva tard o d'hora a la reflexió que no hi ha res, que res no pot ser pensat: la raó es reflecteix i es mostra en els límits, es bolca sobre sí mateixa. I això suposa un vertigen, i plaer, també. El místic esdevé metafísic quan intenta explicar l'experiència, quan articula altra vegada, torna posa noms a la temporalitat -que no és sinó una forma de designar la mutabilitat de les representacions. A partir d'aquest pou sense fi, basteix noves arquitectures, convertint l'horror del vertigen, esquivant la consciència.\nHofmannsthal torna a parlar per explicar l'experiència. El que sembla distanciar-lo una mica dels místics és que ell troba l'arrel del conflicte en el llenguatge, provocant una inversió del mutisme: no és tant que la visió del misteri impedeixi dir, sinó que no hi ha paraules que puguin designar: la consciència i el coneixement del llenguatge com a element estructurador el desemmascara. És això doncs, Hofmannsthal suposa una introducció (una mica tímida, potser) a la consciència del llenguatge. i és aquest fet el que l'allunya del místic. \naixí doncs hi ha un naufragi dels noms. Noms que desemboquen al col·lapse lingüístic, de naufragi que se'ns pot presentar com a “il·luminació” – per una observació del món que supera l’estructuració– o com a col·lapse de la raó, encara que ambdues maneres siguin només formes de designar l’experiència del reconeixement de les coses en –diguem-ne– "constant constant".\nTota aquesta exposició era per introduir allò que proposa Maillard cap al final de l'article: una reivindicació de la poesia com a necessitat actual. Com a necessitat en un món on el sentit de l'existència ha quedat desintegrat. Una poesia necessària per "un nou entranyament". I voldria relacionar aquesta poesia que proposa –i que queda sense definir – amb la jove poeta Laia Noguera, però això ho farem al pròxim article, de moment us en deixaré un tastet.\n“No hi ha ritme.\nEl dubte, la muntanya no té cos:\njo i jo que no sóc jo.\nHi ha miralls a tot arreu,\nel somni de dintre i el de fora.\nNo hi ha missatge.\nÉs el terreny.\nP.D. Ha passat prou temps des que es va començar a redactar aquest article com perquè hagi passat el festival de poesia de Barcelona, on hi van actuar la Chantal Maillard, la Laia Noguera i el Víctor Sunyol (que encara que no hagi sigut esmentat té un bon pes en tot això que s’explica a l’article). Us deixo enllaços dels cronistes del festival (entre els quals s’hi comptaven L’Anna Ballbona i L’Esteve Plantada). I només em queda disculpar-me epr un article tan llarg, no hi ha hagut manera de tallar-lo en dos.\nLaia Noguera + Adrià Targa\nChantal Maillard + Perejaume\nVíctor Sunyol i Pere Nores + Benet Rossell +Caroline Bergvall\n Contra el arte y otras imposturas. Maillard, Chantal, València: 2009. Pre-textos. Pàgina 157.\n Carta de Lord Chandos a Francis Bacon. Hofmannsthal, Hugo Von. València 2011. Pre-textos. Pàgina 140.\n “Una regadora, un rasclet abandonat al camp, un gos al sol, un cementiri pobre, un esguerrat, una petita granja, tot això pot arribar a convertir-se en el recipient de la meva revelació. Cada un d'aquests objectes, i tants d'altres semblants, sobre els quals normalment l'ull es desplaça amb una indiferència natural, pot, en qualsevol moment, (...) prendre per mi un caràcter sublim i commovedor que la totalitat del vocabulari em sembla massa pobre per expressar." (De La Carta pàgina 143.)\n Aquesta necessitat de permanència fonamentada en la consciència de l'esdevenir humà ha servit i servirà com a eina de control. No m'estendré ara, perquè en sortiria un article massa llarg.\n Però aquest "no hi ha res", tal com ja he explicat, esdevé "hi ha el no-res" i el procés permet atribuir propietats de lloc, però en "ser" substantivat també pren caràcter de substància, i una substància es caracteritza "per tenir uns límits. Sense límits, una substància no és definible, no és quelcom, no és res. A no ser que imaginem una substància absoluta, en tal cas, toparíem amb un altre problema: el que el tot i el no-res no es diferencien.” (de Contra el arte pagìna 158)\n Aquí em vull interpel·lar. Podríem diferenciar la visió del místic amb la hierofània que exposa Mircea Eliade. És a dir, l'aparició del sagrat en el profà, que transforma un objecte qualsevol en "quelcom totalment altre" i que traspua un temps primordial, no lineal. De fet, Hofmannsthal, tal com ja em vist a la cita 1 parla del caràcter sublim que prenen els objectes. Es dóna un sentit transcendent a l'objecte a partir de la paraula sublim, hereva del romanticisme i de Kant, que ens transporta en primer terme, a déu, i, en origen, a la superació de la naturalesa per part de la Raó. És curiós veure com s'inverteixen, en termes de llenguatge, raó i naturalesa. De totes maneres, Eliade no té en compte en llenguatge i, per tant, bona part de les seves explicacions queden obsoletes.\n I podem recordar un vers d’Heràclit: “ el camí cap a dalt i el camí cap a baix són un i el mateix”.


El CN Olot col·labora amb La Marató aconseguint 600 euros gràcies a la jornada solidària esportiva del 19 de desembre - Club Natació Olot\nEl CN Olot col·labora amb La Marató aconseguint 600 euros gràcies a la jornada solidària esportiva del 19 de desembre\nEl Club Natació Olot ha organitzat un any més una jornada solidària amb La Marató de TV3 i Catalunya Ràdio, plena d'activitats esportives pensades per recaptar fons per aquesta causa. El diumenge 19 de desembre més d’un centenar de socis i no socis han pogut participar en diverses activitats esportives, en què gràcies a la col·laboració i solidaritat de tothom s'ha aconseguit recaptar la quantitat de 600 euros!\nVa ser un matí ben entretingut, en què tothom que ho va desitjar, va poder participar en diversos partits de tennis i pàdel, futbol i diverses masterclasses d'activitats dirigides com van ser la Zumba, el cycling o Bodypump. A més, durant la jornada i els dies previs a aquesta, tothom que ho ha desitjat ha pogut col·laborar fent una aportació econòmica amb la guardiola solidària de les oficines del Club. Finalment, el CN Olot destinarà la totalitat de la recaptació de les entrades generals venudes al públic a La Marató 2021, enguany dedicada a les malalties mentals.\nMoltes gràcies a tothom que ha col·laborat i ha fet possible tanta solidaritat. És un orgull que formem part de la família del CN Olot! Esperem poder-nos retrobar en la pròxima edició, fent més història per La Marató i per l'esport, tots plegats.


L'Ontinyent arrancà amb Rangel, Guille, Raúl Muñoz, Chupi, Martin, Chavero, Elies, Sergi Guardiola, Fran Moreno, Romero i Jefte. Pel Villarreal: Juan Carlos, Mario, Truyols, Musacchio, Jaume Costa, Borja Valero, Marcos Senna, Toribio, Cani, Uche i Gerard Moreno.\nEs complia el minut 10 amb un joc igualat i sense arribar a les àrees, quan Fran Moreno va desnivellar el marcador. Una falta lateral botada pels blanc i negres va arribar a botes del pamplonès, que no s'ho va pensar i va engaltar superant Juan Carlos amb tir potent.\nSaltava la sorpresa al Saler davant un equip plagat de jugadors de gran qualitat.\nEls groguets reaccionaven amb dos bones jugades pocs minuts després. Una rematada de Musachio trobava la soca del pal i Uche provocava una doble ocasió en una jugada embolicada que aconseguia rebutjar Rangel.\nEl Villarreal començava a assentar-se al terreny de joc i ampliava el seu domini de l'esfèric, mentre els blanc i negres comptaven amb algun contraatac que no acabava de culminar-se.\nAls últims minuts de la primera part Marcos Senna provocava una falta prop del cantó dret de l'àrea. Era el propi jugador d'orige brasiler qui la treia amb una col·locació extraordinària però trobava els punys de Rangel, que responia amb grans reflexos.\nToribio va ser l'últim en intentar-ho amb un tir llunyà que se'n va anar massa creuat pel pal oposat.\nAl descans feien acte d'aparició Jonathan, Paco Sáez, Ibra, Kikín, Àlex i Verdú. Deixaven el terreny de joc Jefte, Fran Moreno, Guardiola, Romero i Chavero. Al Villarreal també hi havia diversos canvis, entre ells l'entrada de Javi Venta, tot i que la medular es mantenia amb Marcos Senna i Borja Valero.\nTornava a sorprendre l'Ontinyent en els primers minuts del segon període. Raúl Muñoz aprofitava un baló caigut dins l'àrea per empentar-lo al fons de la xarxa però el col·legiat anul·lava la jugada per fora de joc.\nEs complia el minut 59 quan Gerard Moreno va aprofitar un córner mesurat cap al segon pal per fer la igualada a un gol.\nEls ontinyentins van reaccionat amb una llarga possessió que va permetre l'aproximació a l'àrea del submarí. Va ser Paco Sáez qui controlava d'esquenes a la porteria defensada per Juan Carlos. El jugador de la pedrera va rebre l'entrada per darrere i el col·legiat assenyalà la corresponent pena màxima.\nKikín va disposar el llançament, potent i ben col·locat, que va encertar a la perfecció el porter groguet. D'esta manera el marcador es quedava intacte amb l'empat momentani.\nEls de la Vall d'Albaida demostraven anar a per l'encontre amb l'entrada de Borja Lázaro per Raúl Muñoz.\nTot i això, era el Villarreal qui s'avançava finalment al minut 74. Hernan Pérez cedia l'esfèric amb el pit a uns metres de la frontal, perquè Gerard Moreno, ja desmarcat, batira Jonathan en el mà a mà.\nAmb el 2-1 el tècnic del submarí va donar l'oportunitat a altres jugadors, fent entrada Pablo, Pepe Palau, Lejeune i Jorge per Gerard, Marcos Senna, Musachio i Juan Carlos.\nEl conjunt de la Vall d'Albaida no va baixar els braços i va posar contra les cordes els de Villarreal amb una bona pressió en l'eixida de l'esfèric. Així i tot les ocasions no van arribar, i l'encontre finalitzava després d'una falta frontal llançada per Manu que es desviava massa alta.\nAl remat, marcador ajustat amb 2-1 i molt bona imatge de l'equip blanc i negre que va aconseguir jugar de "tu a tu" al submarí groguet, que aspira a tornar a la divisió dorada del futbol espanyol.\nEl proper encontre de preparació portarà l'Ontinyent C.F. a Dénia, aquest dimecres 1 d'agost a les 20:00.


Dia mundial contra la sida | Consumer\nExperts en la lluita contra el VIH reclamen campanyes preventives orientades als grups de risc i un accés més assequible als tractaments disponibles\nEn molts països les campanyes de prevenció contra la síndrome d’immunodeficiència humana adquirida (SIDA) no arriben a les persones més exposades al risc de contreure la infecció, encara que des d’algunes organitzacions com a Metges sense Fronteres consideren que als països en desenvolupament el fonamental és aconseguir que el tractament arribi als afectats i, d’aquesta manera, erradicar el problema. Des que en 1998 l’Assemblea General de les Nacions Unides (ONU) expressés la seva profunda preocupació pel fet que la SIDA s’hagués convertit en una epidèmia amb totes les seves conseqüències, les xifres no paren de créixer.\nSegons Javier Sancho, responsable de comunicació de l’ONG Mèdics Sense Fronteres(MSF), el primordial és que el tractament arribi a tothom, cosa que ara no és possible per justificacions econòmiques. «Els polítics es van comprometre públicament al fet que la salut pública sempre estaria per sobre dels interessos econòmics i, en realitat, això no succeeix», lamenta. Perquè a Espanya i altres països desenvolupats la SIDA és una malaltia crònica i en la resta del món una malaltia mortal?\nDes dels seus inicis en 1997, la Campanya Mundial de la SIDA es va crear amb un clar objectiu: augmentar la conscienciació ciutadana relacionada amb el virus de la immunodeficiència humana (VIH) i SIDA i proclamar cadascun de desembre el Dia Mundial de la SIDA. Des de 2005 fins a 2010 la campanya es fonamenta a assegurar que els polítics compleixin les promeses que han fet respecte al VIH/SIDA. D’aquí el lema «Detingues la SIDA. Mantingues la promesa». Aquest any, el dinovè consecutiu que es duu a terme, fa una contundent referència a la responsabilitat. Els seus objectius són clars: incrementar el compromís dels polítics relacionat amb les promeses respecte a la malaltia, donar suport a les organitzacions i fomentar el compromís de tota la comunitat civil.\nTant des de sectors professionals com d’associacions d’afectats i de lluita contra la malaltia es destaca que el veritable element per fer front a aquesta pandèmia es basa en l’ús d’eines de prevenció adequades, tractaments disponibles per a tots els afectats i l’atenció i el suport a les persones que viuen amb el virus. Per a això es precisen dels recursos adequats, campanyes de promoció i protecció dels drets humans i les llibertats dels infectats enfront de les discriminacions d’índole econòmic, racial i de gènere.\nEn l’actualitat les xifres que es moguin al voltant d’aquest virus són commovedores. Segons l’informe d’actualització de la Situació de l’epidèmia de SIDA 2006, realitzat conjuntament pel Programa Conjunt de les Nacions Unides sobre el VIH/SIDA (ONUSIDA) i l’Organització Mundial de la Salut (OMS), s’estima que són al voltant de 39,5 milions els afectats per aquest virus. Combatre-ho és un dels objectius de Desenvolupament de l’ONU per a aquest mil·lenni, juntament amb el paludisme.\nEncara que en els últims anys s’han produït nombrosos avanços en teràpia i prevenció de la malaltia, les xifres no paren d’augmentar en relació a les dades que es disposen de l’any 2004. En 2006 s’han produït 4,3 milions de noves infeccions, de les quals el 65% corresponen a Àfrica subsahariana, sent les regions d’Àsia oriental i central i Europa oriental on l’increment de les taxes d’infecció han augmentat un 50% des de 2004. D’aquests 4,3 milions de nous infectats, uns 530.000 són menors de 15 anys.\nDel total de 40 milions de portadors del virus, aproximadament un 44,3% són dones i un 5,75% són nens. Mai s’havien dau tants casos de dones infectades majors de 15 anys com ara, xifra que es preveu augmenti ja que les dones heterosexuals són un dels grups de més risc. Les probabilitats d’infectar-se són quatre vegades superiors a les dels homes d’aquesta edat. A Àfrica, el 75% dels joves amb VIH són dones.\nDels 40 milions d’infectats per VIH, el 44,3% són dones i el 5,75% nens menors de 15 anys\nEn 2006, un total de 2,9 milions de persones van morir com a conseqüència de malalties relacionades amb la sida, dels quals prop de 380.000 van ser menors de 15 anys. Gairebé les tres quartes parts de les defuncions en adults i nens causats per la sida es van donar a Àfrica subsahariana, una dada que reflecteix la importància de tenir o no accés a tractament posat que determina l’evolució de la malaltia. També és en aquesta regió on viuen més infectats. ONUSIDA preveu que a la fi de 2006 hauran mort, a causa de la sida, aproximadament 25 milions de persones des que fos detectat per primera vegada en 1981.\nConèixer el risc per prevenir la infecció\nLes noves infeccions s’engloben fonamentalment en tres comportaments de risc: consum de drogues per via endovenosa, relacions sense protecció entre homes homosexuals i comerç sexual també sense protecció. Encara que ONUSIDA recalca que s’ha avançat molt (calcula que s’han salvat uns dos milions d’anys de vida des de 2002 al tercer món gràcies al subministrament de medicaments retrovirales), queda molt camí per recórrer.\n«L’OMS, mitjançant la iniciativa 3×5 [tratar a 3 millones de personas antes de 2005] i amb la implicació d’agències internacionals, solament ha aconseguit que arribi el tractament a 1.300.000 persones, que és si fa no fa del que s’estava fent des de MSF», declara Sancho. «Fins que l’OMS, mitjançant la legislació de cada país desenvolupat inclòs Espanya, no faci respectar els acords polítics no s’avançarà». Per a l’organització, els polítics només es comprometen a ampliar fons per cobrir els preus prohibitius dels medicaments, però això no és una solució a llarg termini. Cal aconseguir que baixin els preus, no es pot deixar la solució del problema en mans de les farmacèutiques.\nEn algunes zones del món les noves infeccions s’enceben a la franja d’edat dels més joves, dels 15 als 24 anys, que representen un 40% dels nous contagis, encara que la prevalença global del VIH entre els joves ha baixat. A Europa oriental i Àsia central, on ja s’han contagiat un 70% més que en 2004, amb 270.000 nous casos aquest any, el virus es propaga principalment per la injecció de droga. En el sud i sud-est d’Àsia, amb un 15% més de casos, la principal via de contagi és la prostitució. L’avanç de la malaltia també és notori en el nord d’Àfrica i Orient Pròxim, amb un 12% més de casos, i a Àfrica subsahariana, on els casos han augmentat un 7%.\nA Europa occidental i central unes tres quartes parts de les infeccions contretes per via heterosexual es donen entre immigrants. La violència de gènere, una qüestió de salut pública, se solapa ara amb l’epidèmia del VIH/SIDA i constitueix un altre factor de risc enfront del virus. Per tot això, les polítiques de prevenció i tractament han d’aconseguir la globalitat dels grups més exposats i amb major risc, segons l’informe.\nL'ÚS DEL PRESERVATIU\nLa forma més efectiva d’evitar contagis de malalties de transmissió sexual, entre elles la SIDA, és el preservatiu. Les noves dades fetes públics per l’Organització Mundial de la Salut (OMS) segueixen revelant que la via sexual és la forma més habitual de contagi; aproximadament el 75% dels nous casos es deuen a relacions sexuals sense protecció. A més, aquest tipus de relacions entre homes té un paper fonamental en les epidèmies de la majoria de països llatinoamericans.\nEn opinió de Sancho, «el tractament de la SIDA passa per una atenció integral i en ella entra la prevenció però, encara que té un impacte considerable, seria utòpic pensar que només amb la prevenció s’aconseguiria algun objectiu als països en vies de desenvolupament. Preservatius per a tots a Àfrica subsahariana? El que cal fer en aquestes regions és erradicar el problema i per a això la prevenció ha d’estar lligada en paral·lel al tractament».\nEncara que el nombre d’infectats no deixa de créixer, l’OMS assegura que des del període de 2000-2001 la prevalença del VIH entre els joves ha baixat en vuit dels onze països del tercer món dels quals es disposen de dades suficients, principalment a Kenya, les zones urbanes de Costa d’Ivori, Malaui i Zimbabwe. Els informes destaquen que s’ha observat una certa tendència positiva entre la població jove relacionada amb el comportament sexual.\nEls estudis demostren que el làtex constitueix una barrera eficaç tant enfront del VIH com a uns altres dels microorganismes causants de malalties, encara que para això és necessari usar-ho sempre i de forma adequada. Les pràctiques sexuals orals també comporten un risc d’infecció, per la qual cosa cal evitar qualsevol contacte amb semen o fluids vaginals.\nmillones-ca mundial-ca países-ca prevención-ca sida


- La futura reforma llei de mecenatge\nReforma de la llei de mecenatge\nLes donacions actualment es regeixen conforme a la Llei 49/2002, del règim fiscal de les entitats sense finalitats lucratives i dels incentius fiscals al mecenatge. D'aquesta forma la seva companyia permet desgravar fins a un 35% de la quota de l'Impost de Societats.\nEls principals agents coincideixen en una reforma d'aquesta llei, però no a l'estil dels EUA, on determinades donacions filantròpiques poden assolir un 100% de desgravació, sinó seguir en la línia de models europeus com França i Anglaterra, on les xifres se situen al voltant del 60% i 70%.\nEl PP ja va proposar a principis de l'any passat a la Comissió de Cultura incrementar la deducció en l'IRPF de les persones físiques del 25% al 70% de la base en les donacions i aportacions del mecenatge. En el cas de les persones jurídiques, que en l'impost de societats s'incrementi la base de deducció del 35% al 60%. Aquestes quantitats podrien augmentar en la nova proposta. La idea és passar de la cultura de la subvenció a la de la desgravació .\nJosé María Lassalle, secretari d'Estat de Cultura va declarar, quan encara era portaveu a la Comissió de Cultura del Partit Popular: "Volem plantejar un model mixt entre el francès i el nord-americà per canalitzar recursos de la societat civil cap a la cultura, la protecció del patrimoni i la investigació".\nEn un entorn econòmic com l'actual les ajudes públiques al sector cultural han passat a ser residuals, amb el nou projecte de llei del mecenatge cultural els incentius fiscals poden doblar-se en breu passant del 35% a un máxim del 70% de l'Impost de Societats seguint el model francès .\nEl model francès com a referent\nFrança on tradicionalment l'estat està molt involucrat en el finançament de la cultura, va modificar per voluntat del llavors president Jacques Chirac la seva legislació per fomentar el mecenatge el 2003, deixant enrere unes lleis poc generoses. La nova llei preveu una reducció del 66% de la suma de la donació en l'IRPF en el cas dels particulars, dins d'un límit del 20% de la base imposable. Superat aquest marge, l'excedent es pot revertir en els cinc anys següents.\nEn el cas de les empreses, la reducció és del 60% en l'impost de societats dins d'un límit del 0,5% de la facturació sense taxes, i l'excedent també es pot revertir en els cinc exercicis següents. En casos particulars, com l'adquisició de tresors nacionals per una col · lecció pública, la deducció es dispara al 90%.\nLa legislació francesa-que entre 2004 i 2011 i gràcies a incentius fiscals d'entre el 60 i el 70 per cent, ha permès que el mecenatge en aquest país passés de 150 a 683 milions d'euros.


Recomanacions d'higiene per a la recollida de menjars en bars i restaurants i el servei a domicili\nEl Gremi, a través de la FIHRT, ha estat en contacte de manera continua amb l'Agència Catalana de Seguretat Alimentària per tal de resoldre dubtes, abans i després de la decisió del President Sánchez de permetre la recollida del menjar als establiments, prohibida mentre no siigui publicat al BOE la seva autorització expressa\nA la vista de la imminent re apertura de bars i restaurants per a l’elaboració de menjar que podrà ser recollit per els consumidors en el propi establiment, l’ACSA ha elaborat unes recomanacions específiques per garantir la higiene durant la preparació i servei del menjar per evitar la transmissió de la COVID-19.\nMolts restaurants estan canviant el seu sistema de funcionament per atendre les comandes específiques que els consumidors els poden encarregar per via telefònica, Internet o altres mitjans, ja sigui per servir a domicili o per recollir al mateix establiment.\nEn el marc de les mesures de contenció de la COVID-19, la recomanació per als establiments de restauració és seguir les normes de seguretat alimentària i les normes de prevenció que vagin facilitant les autoritats competents per contenir la propagació del virus.\nAixí mateix, cal tenir en compte les següents recomanacions específiques:\nRecomanacions d’higiene personal\nTot el personal s’ha de rentar les mans sovint amb aigua calenta i sabó durant un mínim de 20 segons. Com a sistema addicional de desinfecció al rentat de mans, es poden utilitzar desinfectants a base d’alcohol.\nCal fer un rentat de mans minuciós cada vegada que s’hagi tocat una superfície que pugui estar contaminada i utilitzar sistemàticament estris nets i desinfectats per manipular aliments.\nSi us trobeu malament, amb símptomes respiratoris o febre, no realitzeu l’activitat, quedeu-vos a casa. La principal via de transmissió del virus és a través de les persones. El mateix heu de fer si heu estat en contacte amb alguna persona infectada pel coronavirus.\nEn esternudar i estossegar protegiu-vos la boca i el nas amb un mocador d’un sol ús, llenceu-lo i renteu-vos les mans de seguida.\nEs recomana utilitzar mascaretes. Tanmateix, cal tenir en compte que poden ser un focus de contaminació, atès que amb l’ús s’hi van concentrant secrecions respiratòries i brutícia. Cal tenir una cura especial en la seva manipulació i eliminació, no tocar-les amb les mans mentre es manipulen aliments així com substituir-les amb prou freqüència.\nEn cas d’utilitzar guants, cal rentar-se i desinfectar-se les mans abans de posar-se’ls i mantenir una neteja i desinfecció dels guants acurada i freqüent, així com canviar-los amb freqüència suficient. Durant el repartiment, cal desinfectar-los amb una solució a base d’alcohol entre una entrega i una altra, sobretot si s’han tocat diners, o bé canviar-los\nDurant la preparació i el lliurament del menjar\nPrepareu els menjars amb la mínima antelació possible a l’entrega.\nMantingueu sempre pràctiques correctes d’higiene en la preparació i lliurament del menjar i evitareu la contaminació creuada entre els aliments i qualsevol font de contaminació com, per exemple, objectes personals, poms de les portes, datàfon, mòbil, teclat, mitjà de transport. Seguiu les Recomanacions de neteja i desinfecció d’instal·lacions en empreses alimentàries per a la prevenció del coronavirus.\nEn el moment de l’envasat feu servir envasos nets i d’un sol ús . Embosseu les comandes de manera individual per a cada client, així les manipulareu menys en el moment de l’entrega, i disposeu-les en una taula propera a la zona d’accés de la persona que hagi de lliurar-les a domicili.\nRespecteu les temperatures de conservació fins al moment del lliurament: Els aliments de consum en fred s’han de conservar a una temperatura màxima de 4 ºC; si s’han de consumir abans de 24 hores, a un màxim de 8 ºC i 65 °C per als que se serveixen en calent.\nEl transport s’ha de fer al més ràpidament possible, sempre inferior a dues hores, i preferentment en bosses isotèrmiques.\nInformeu dels ingredients del menjar preparat, en especial pel que fa als al·lergògens. És possible que aquesta informació es pugui incloure en l’albarà d’entrega.\nRecomanacions per al treballador o treballadora en el moment de l’entrega\nMantingueu una distància mínima de 1,5 metres amb altres persones en el moment de l’entrega (la possibilitat de pagament en línia a través del web pot facilitar aquesta recomanació).\nPorteu la factura preparada amb la comanda des de l’establiment per manipular-la al mínim possible.\nEn el cas de recollida de menjars a l’establiment, organitzeu la cua per garantir la distància de seguretat d’1,5 m.


Club de Vins - Selecció Octubre 2017 | 5 Caixes i Mitja\nSelecció Octubre 2017 – Club de Vins\n25 septiembre 2017 por administrador\nSelecció Octubre 2017\nEstimats socis/sòcies del Club de Vins de 5 Caixes i Mitja, vos presentam la selecció que hem escollit del mes d’ Octubre de 2017, que esperem vos sigui de gran complement per compartir en els dinars o sopars, amb bona companyia.\n2 Botelles de Viña Sardasol Crianza 2013\n2 Botelles de Santa Clara Tinto 2016\n2 Botelles de Dehesa de Luna Garnacha Blanca 2016\nNota de cata: Color cirera intens amb matisos violacis, cobert i brillant. En nas, ressalten tocs cremosos del roure, fustes fines i un fons fruiter a mores i fruits negres en general. Elegant en l’harmonia aconseguida entre la fusta i la fruita. És carnós i estructurat, exalta les notes a fruita madura.\nConsum Ideal: 2017-2021\n86 punts a la Guía Peñín 2017\nSanta Clara Tinto 2016\nSANTA CLARA NEGRE\nZona: Vi de la Terra Mallorca\nRaïm: Mantonegro i Syrah\nNota de cata: D’un color vermell cirera amb matisos violacis. Aspecte brillant. En nas, aromes a fruites del bosc, baies i mores. En boca, amb aromes primàries pròpies de les varietats com ara gerd, grosella negra i tocs florals a violeta.\nBodega: Bodegas Dehesa de Luna\nZona: V.T. de Castilla (La Roda, Albacete)\nRaïm: 95% Garnatxa blanca, 5% Viognier\nCriança: 3 mesos sobre líes\nNota de cata: És ampli i complex en nas, d’on sorgeixen aromes dolços de mel, juntament amb flors i fruita blanca. En boca és untuós, amb molt volum i una acidesa marcada. La petita proporció de viognier acomplexa el nas (aportant notes cítriques) i accentua la sensació glicèrica en boca.\n83.38 punts Concurso Mundial de Bruselas\nOPCIÓ B – 52.75 €\n2 Botelles de Ochenta d’ Eguren Ugarte 2012\n2 Botelles de Alconde Selección Garnacha Reserva 2012\n2 Botelles de Los Almendros Blanco 2016\nCriança: 20 mesos en roure americà i francès i 6 mesos en botella\nNota de cata: Intens i viu color vermell cirera, amb ribet granat. En nas, intensos i aromàtics records de fruita negra, notes de fustes fines torrades i especiades sobre un fons d’aromes complexos, amb notes làctiques i de nata. En boca és un vi saborós, de pas elegant i amb nervi. Molt bones sensacions de tabac, cacau, fullaraca i infusió. Té molt bona persistència, amb un final molt expressiu.\nConsum Ideal: 2017- 2024\nRaïm: 85% Garnatxa, 10% Cabernet Sauvignon i 5 % Merlot\nCriança: 18 mesos en botes franceses de roure “Allier” i 18 mesos en botella\nNota de cata: Color guinda intens, de capa mitja-alta i de llàgrima densa. En nas, aroma llarg i complex, matisos varietals, vainilla i fruits madurs del bosc. Rodó i vellutat. Tanins i fusta conjuntats en perfecta harmonia.\nConsum Ideal: 2017-2023\n89 punts a la Guía Peñín 2017\nAlmendros Blanco 2016\nVi: Negre amb bota\nCriança: 5 mesos sobre fines líes\nNota de cata: És un vi d’intens aroma i molt expressiu. Sorprenen les seves aromes molt netes de fruites blanques madures. En el seu equilibri destaca la seva complexitat amb una forta personalitat, insígnia d’aquest vi d’elegància desbordant.\n92 punts a la Guía Peñín 2017\nMedalla d’Or al Concurs internacional de Brusel·les 2016\nSelecció Setembre 2017 – Club de Vins\nSelecció Novembre 2017 – Club de Vins


Panorama Plaza Koycegiz Turquia - Ofertes d'hotels amb els MILLORS DESCOMPTES EN LÍNIA\nVeure tots els 23 allotjaments a Koycegiz.\nUlucamii Mahallesi Cengiz Topel Caddesi No: 1 Koycegiz, Koycegiz, Koycegiz, Turquia, 48800 - Molt bona ubicació - Veure al mapa\nMés informació sobre Panorama Plaza\nAl visitar Koycegiz, vosté es sentirà com a casa a Panorama Plaza, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Koycegiz. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nL'ambient de Panorama Plaza es reflexa en cada habitació. aire condicionat, servei de despertador, escriptori, mini bar, balcó/terrassa són només algunes de les comoditats a la vostra disposició. Durant el dia podeu gaudir de l'atmòsfera relaxant de piscina exterior, parc infantil, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a Panorama Plaza.


pessoa i la pluja: Caminets i dreceres\nCaminets i dreceres\nUna vegada li vaig dir algú que tota la meva vida havia anat per uns rails, i que al final havia decidit sortir de la via. “Sortir de la via” significava deixar d’estudiar i dedicar-me a escriure.\nHo vaig intentar.\nI encara que no va anar bé, perquè no visc d’escriure, ni he aconseguit ser independent, ni he aconseguit escriure res de bo, no me’n penedeixo. Era el que volia fer. Volia deixar de córrer una cursa que no era la meva, amb unes pressions que em sobrepassaven i uns objectius que s’esperaven de mi per sobre de les meves possibilitats. Vaig deixar de lluitar en el món dels altres i vaig començar a lluitar en el meu propi món. I, tot i que en el fons visc en el món dels altres, i de vegades són els valors de l’altra gent el que per força s’imposa, estic contenta d’haver aconseguit deixar de viure en un món de pressió constant.\nPerò ja fa molts anys d’això.\nPerò suposo que encara no ho superat. Aquesta decisió és la meva joventut, i mai no m’he parat gaire a analitzar-la gaire. Escriure... és només l’excusa per no haver de lluitar? És només un recer on amagar-me? És la drecera o és més aviat una romeguera?\nEl que vull dir és que, vist el que escric, potser a qui em llegeix li deu estranyar que pensi sincerament en dedicar-me professionalment a escriure, quan hi ha tanta gent que escriu bé a la xarxa i no tenen ni la meitat de pretensions que tinc jo. D’això me’n faig el càrrec.\nTampoc voldria idealitzar el fet d’escriure, com si no hi hagués res més al món per l’altra gent, malgrat que sigui el més important per mi, i que jo, que no parlo gaire, trobi en aquesta forma de comunicació la manera d’expressar-me interiorment.\nPerò la pregunta que em faig és... jo, que sóc com sóc i visc en el recollit món de llibres en el que visc, i que escric un pots gairebé cada dia... podria ser feliç al costat d’algú que no necessiti comunicar-se de la mateixa manera? Que no escrigui, ni llegeixi, ni entengui ni valori tot això més com una excentricitat simpàtica d’algú que t’agrada? Et pot acceptar de debò més enllà de l’atracció física algú que no comparteixi el teu món?\nDoncs no ho sé. Aquesta és la gran pregunta...


Fàbrica i fabricants de polibutadien terminat amb hidroxil de la Xina | YANXA\nEl polibutadien amb terminació hidroxil (HTPB) és una forma de cautxú líquid amb diferent pes molecular (aproximadament 1500-10.000 g / mol) i un alt nivell de funcionalitat reactiva. El cautxú líquid posseeix una combinació única de propietats, inclosa una baixa temperatura de transició vítria, una flexibilitat de baixa temperatura, una alta capacitat de càrrega de sòlids i una excel·lent capacitat de flux. S'han utilitzat àmpliament en adhesius, recobriments, segellants, medicaments, així com en materials energètics.\nHTPB és un líquid translúcid amb un color similar al paper de cera i una viscositat similar al xarop de blat de moro. Les propietats varien perquè HTPB és una barreja més que un compost pur i es fabrica per satisfer els requisits específics dels clients.\n1. APARICIÓ liquid Líquid transparent incolor o groguenc\n2. ESPECIFICACIÓ, part I ：\nContingut d’hidroxil mmol / g\nHumitat,% (p / p)\nContingut de peròxid\n(com H2O2),% / (p / p)\nPes mitjà de la molècula, g / mol\nViscositat a 40 ℃, Pa.s\n3. ESPECIFICACIÓ, part II ：\nViscositat a 25 ℃, Pa\n4. Ús: HTPB s'utilitza àmpliament en tot tipus de motors amb propel·lent químic sòlid en l'aviació i el vol espacial, adhesiu a pólvora, també per a ús civil, es pot utilitzar en camps inclosos els productes de PU, productes de fosa d'elastòmers, pintures, materials segellants aïllats, etc.\n5. Pes net 170 kg en bidó metàl·lic de 200 litres de polietilè.\nLa fabricació personalitzada està disponible per a diverses aplicacions segons els vostres requisits tècnics.\nTenim un ric departament de R + D i producció amb experiència, capaç de desenvolupar i provar nous materials i especificacions segons el requisit específic.\nPer obtenir més informació, envieu un correu electrònic a “pingguiyi@163.com”.\nAnterior: Clorat de sodi\nPròxim: Pols de magnesi atomitzat


Què és el premi Sambori? - Gent de trobada\nPer tant, es tracta d’una proposta pedagògica i una experiència educativa que es planteja a les aules, plenament integrada en la resta de projectes educatius dels centres educatius.\nCom a recompensa, que pretén pagar l’experiència vivencial, el procés d’elaboració dels textos i de les il•lustracions, el treball en equip, l’esforç de materialització del text literari i la tasca que du a terme el professorat, amb la complicitat i empatia de les mares i pares, es concedeixen uns premis d’àmbit localitat, d’àmbit de comarca i d’àmbit de País. Estos premis també estan escalonats per nivells educatius i per tipologia de centres educatius.\nEl premi Sambori està vinculat amb les Trobades comarcals i s’inclou al seu programa d’activitats.\nEls 130.857 participants de la darrera edició del premi Sambori, del País Valencià i Catalunya, el converteixen en el major concurs literari d’Europa.\nÚltimes entrades al Bloc de Sambori la Ribera


Relat "LA PLUJA"\nInici > detall del relat: LA PLUJA\nQun la Eleonor va començar a treballar en la casa de productes naturals en la petita ciutat agrícola, ja va pensar que els productes de bellesa anaven destinats a una capital més gran, més com que li calia una feina no va dir res. S'esmerçava en vendre els sabons els xampús i les cremes, com que era molt fantasiosa, persona que entrava s'emportava quelcom. Que si un sabonet pel bany, que si una bomba relaxant. I a tots els feia explicacions que semblàvem molt convincents, de mica en mica va anar tenint una clientela més o menys assídua. Les seves histories eren escoltades per una clientela mínima, ella cada dia s'anguniejava més per el poc poder adquisitiu de les persones que passaven per la botiga.\nVa suggerir de buscar clientes foranies més la mestressa li va dir que no disposava tampoc dels diners per fer les compres , que si li demanaven quelcom que no hi tingues a la botiga, doncs no ho podrien pas servir. Amb això encara es va anguniejar més, ella havia trobat clients que volien productes que tenia mínims d'estoc i ja va veure que el seu treball i la botiga també ferien la fi del Cagaelàstics . Tal com veia a venir va passar un any més tard tal com havia pronosticat.\nUn dia que estava atenent a un client assidu que comprava sabó pel bany natural cent per cent i en gastava quantitat , la mestressa va entrar a la botiga i la va renyar dient. Eleonor això que has dit que fa un més que no en tenim, no es pot dir. Has de dir que estem esperant una comanda, com també això de què fa temps que no en tenim i veig que de moment no en tindrem pas pels mesos futurs res de res, ho fas malament Eleonor!!. Ara veig perquè no venem. A veure Eleonor que és el que volia el senyor ?\nLa Eleonor mosca va mirar fixament a la mestressa i va dir. Si no teniu diners no es assumpte meu, faig les mil i unes per vendre i res . Ara saps que volia el senyor i de què parlàvem.? Doncs mira noia parlàvem del temps i de que no havíem tingut pluja últimament i que semblava que no en tindríem de moment. I com que no em vull enrabia amb tu , doncs per avui ja t'ho faràs, tenint em compte que el últim més no he cobrat res. I molt digna es va treure el davantal i davant de la mirada astorada de l'altre dona va agafar el bolso i va marxar.\nL'endemà al mati tornava vendre espelmes i sabons, més la mestressa no li va dir mai més que no venia bé les coses.\nFrancesc Ballester | 07-04-2017\nLa historia, esà bé; però, si em permés la meva opinió, has de vigilar més el estil, l´ortografia i la sintasi de les frases.\nEt dóno les gràcies pel que dius del meus poemes.\nllegiresviure | 25-02-2017 | Valoració: 7\n...que l'has escrit i no l'has repassat. Costa d'entendre per culpa d'aquests petits errors que crec que es podrien solucionar amb un parell de repassades.\nTot i així, felicitats per la teva imaginació i totes aquestes petites anècdotes que expliques!\nKarin | 21-02-2017 | Valoració: 10\nUn relat com la vida mateixa


Coronavirus Catalunya, DIRECTE: Noves mesures anticovid | betevé\nSeguiment en directe de l'última hora de la covid a Catalunya: dades, restriccions i vacunació\nLluís Cruz | diumenge, 11 de juliol del 2021, a les 21.03\nSegueix en directe a betevé l’última hora sobre el coronavirus a Catalunya i els últims canvis a les restriccions. Divendres van entrar en vigor les noves mesures anticovid anunciades pel Departament de Salut. A més, estarem pendents de l’evolució de la pandèmia a Catalunya i a Barcelona i analitzarem com avança el ritme de vacunació i l’evolució de la pandèmia.\nÚltimes notícies del coronavirus del 10 de juliol\nMés de 2.000 positius al dia a Barcelona, rècord de pandèmia\nRestriccions a Catalunya i mesures anticovid a partir del 9 de juliol\nEducació aposta per mantenir la presencialitat a les aules\nDes de l’inici de la pandèmia del coronavirus, els positius amb una prova són 710.409 a Catalunya. Entre el 28 de juny i el 4 de juliol, amb les dades dels últims tres dies provisionals, es van detectar 30.564 positius. Segons l’últim balanç de Salut, hi ha 788 persones ingressades als hospitals. A les UCI hi ha 157 pacients crítics. Durant el mes de juny, de mitjana s’han notificat menys de dues defuncions diàries. La darrera setmana es van notificar 11 morts per covid i des de l’inici de la pandèmia són 22.282 persones.\nBALANÇ D’ESPANYA: 3.937.192 casos confirmats (PCR i TA) i 81.003 morts\nBALANÇ DE CATALUNYA: 710.409 casos (PCR i TA) i 22.282 morts\nFins aquí el seguiment en directe del coronavirus a Catalunya d’aquest diumenge 11 de juliol. Gràcies per seguir-nos. Tornem demà!\nBarcelona tindrà operatiu fins demà el segon punt mòbil de vacunació sense cita. Està situat a la plaça Roja, a Ciutat Meridiana, al districte de Nou Barris, i l’objectiu és que la població de la zona que encara està pendent d’obtenir la vacuna de la covid hi tingui accés més fàcilment. Estarà disponible durant la tarda d’aquest diumenge i dilluns, des de les 10 del matí fins a les vuit del vespre.\nEl govern ha anunciat més restriccions la setmana vinent per frenar els contagis en aquesta cinquena onada de la pandèmia. Ja s’ha detectat que el 60 % de les infeccions són la variant delta. En una compareixença des de l’Hospital de Bellvitge, el president de la Generalitat, Pere Aragonès, ha admès que “treballem per fer un equilibri amb la vida social, econòmica i emocional, però no estem en un bon moment”. Així, ha conclòs que “caldrà prendre mesures que esperem, demà o demà passat, anunciar un cop estiguin determinades des\nEls sanitaris catalans alerten que la cinquena onada arriba amb un “sobreesforç personal”\nLa cinquena onada de la pandèmia ha posat l’assistència primària contra les cordes. És una lectura compartida ens els àmbits professionals que treballen en aquesta branca del sistema sanitari, que asseguren que s’hi arriba amb un “sobreesforç personal“. La vicesecretària del Col·legi Oficial de Metges de Barcelona, Sònia Miravet, ha reconegut a Europa Press que els treballadors de la primària pateixen “un esgotament físic, però, sobretot, psíquic” pel fet de reviure situacions semblants a les viscudes durant la primera i la segona onada.\nEl conseller de Salut, Josep Maria Argimon, ha estat clar i contundent a l’hora de posar xifres a la variant delta, responsable de l’explosió de positius en aquesta cinquena onada de contagis. “La variant delta representa més del 60 % dels contagis“, ha dit. En aquest sentit, la previsió d’Argimon és que -citant estudis epidemiològics europeus- aquesta variant “representi a mitjans d’agost el 90 % dels contagis a Catalunya”.\nSalut declara 5.781 contagis més, amb 88 ingressats (876) i tres crítics més a l’UCI (160)\nEl Departament de Salut ha declarat 5.781 casos de covid-19 confirmats per PCR o test d’antígens en les darreres 24 hores, que situen el total des de l’inici de la pandèmia en 716.190. L’Rt torna a baixar, ho fa 46 centèsimes, i se situa ara en 2,40. El risc de rebrot baixa per primer cop en diversos dies, 70 punts, fins a 1.758. En paral·lel, els pacients ingressats a planta són 876, 88 més que en el darrer balanç, mentre que els crítics a l’UCI són 160 (+3). En les darreres 24 hores s’ha notificat una mort i el total des de l’inici de la pandèmia és de 22.283. La incidència acumulada a 14 dies passa de 657,84 a 753,91. El 17,729 % de les proves de la darrera setmana han donat positiu.\nLes hospitalitzacions per covid-19 a Barcelona creixen un 60 % en només una setmana\nL’esclat dels contagis a la ciutat de Barcelona ja repercuteix d’una manera significativa als hospitals. En només una setmana s’ha passat de 140 persones ingressades amb covid-19 a planta a un total de 226 aquest diumenge. Això suposa un increment del 61 %. En canvi, de moment, els ingressos a les UCI es mantenen força estables. De fet, fa set dies hi havia 53 pacients crítics i actualment n’hi ha 55.\nEl Centre LGTBI s’afegeix a la Festa Major de Sant Antoni amb ‘La Festa d’Estiu’\nEl Centre LGTBI celebra ‘La Festa d’Estiu’, una proposta artística que “posa en valor la cultura queer com a espai de reivindicació i celebració de la diversitat”. És una de les activitats emmarcades dins la programació de la Festa Major de Sant Antoni, que es va haver d’ajornar per la pandèmia i que s’està celebrant del 3 a l’11 de juliol a diversos punts del barri. L’organització ha explicat que les diferents activitats han estat dissenyades d’acord amb les restriccions sanitàries actuals: s’ha celebrat en petit format, amb aforaments limitats i amb cita prèvia.\nEl Cruïlla fa un balanç contundent: “Èxit total”\nEl director del Cruïlla Barcelona, Jordi Herreruela, ha dit que “el món de la cultura ha trobat la fórmula per tornar d’una manera segura” i per això cataloga “d’èxit total” l’edició del 2021. Herreruela ha afegit que els protocols d’accés han funcionat. “Mai abans s’havia fet un cribratge de tants tests en tant poc temps.” Ha titllat el Cruïlla com a “punt d’unió” entre la ciència i la cultura. Una fórmula, ha dit, per aprendre a conviure amb el coronavirus.\nRemullen les platges de Barcelona per dissuadir les botellades\nL’Ajuntament de Barcelona ha posat en pràctica un sistema per dissuadir les persones que entrin a les platges, durant les nits, per fer-hi botellades: l’aspersió amb aigua. La Guàrdia Urbana desallotja les platges a partir de la una de la matinada i, amb la sorra lliure de persones, les brigades de la neteja s’enduen els residus que s’hi acumulen i activen els aspersors, pels volts de les 2 h.\nA punt d’arribar als 2.500 positius diaris a Barcelona\nEls balanços diaris de l’Agència de Salut Pública de Barcelona indiquen que el 6 i el 7 de juliol es van detectar gairebé 2.500 casos diaris a la ciutat. El 6 de juliol es van confirmar 2.463 contagis i l’endemà, 2.440. Les dades de contagis del 28 de juny al 4 de juliol van quadruplicar les de la setmana anterior, amb més de 9.200 positius.\nLes infeccions creixen un 300 % a Barcelona, en una setmana\nEl nombre de casos positius de coronavirus segueix creixent exponencialment a Barcelona. El balanç de contagis del 28 de juny al 4 de juliol va quadruplicar els de l’anterior, amb més de 9.200 positius. Aquesta xifra suposa un augment de més d’un 300 % respecte del balanç de la setmana anterior. Pel que fa a la setmana en curs, de la qual hi ha dades de dilluns a divendres, i tenint en compte que els tres últims dies són provisionals, ja suma 8.781 contagis.\nPrimers cribratges a monitors que marxen de campaments\nA les 10 del matí d’aquest dissabte, 10 de juliol, s’han posat en marxa els cribratges a monitors de lleure que marxen de campaments o colònies. Uns tests que van dirigits a tot aquell personal de lleure educatiu que participa en activitats que requereixen pernoctació. Aquesta mesura vol garantir que les activitats de lleure segueixin sent espais segurs. Contribuirà a detectar casos asimptomàtics i a tallar les cadenes de transmissió. Segons la Generalitat, uns 1.800 monitors iniciaran l’activitat durant les properes setmanes.\nEs repeteixen les imatges de relaxament amb les mesures covid durant la segona jornada del Cruïlla\nLa segona jornada del Cruïlla 2021 va funcionar a ple rendiment amb tots els escenaris en marxa i un ampli cartell d’artistes. Pel que fa a les mesures de seguretat, malgrat que és obligatori dur mascareta FFP2, no tothom ho va respectar. Es va poder apreciar la mateixa tònica que el primer dia: la mascareta ben visible davant del escenaris, no tant als voltants. A les 21 h d’ahir divendres s’havien testat 18.184 persones i es van detectar 83 positius, una xifra inferior a la del primer dia, en què van superar el centenar.\nEl cap de secció del Servei de Malalties Infeccioses de l’Hospital del Mar, Robert Güerri, ha estat molt clar: “Hem pecat d’optimisme. Ha estat error de tots”, i ha afegit que “estem anant tard en prendre decisions per anar enrere” per referir-se a l’enduriment de restriccions que, considera, ja s’haurien d’haver pres, com ara la mascareta als exteriors, tal com també demana el govern català.\nLa vacunació sense cita arriba a Ciutat Meridiana aquest cap de setmana\nBarcelona estrena aquest dissabte el segon punt mòbil de vacunació sense cita. Estarà situat a Ciutat Meridiana, al districte de Nou Barris, i l’objectiu és que la població de la zona que encara està pendent d’obtenir la vacuna de la covid hi tingui accés més fàcilment. Estarà disponible durant aquest dissabte, diumenge i dilluns des de les 10 del matí fins a les 8 del vespre.\nCentenars de persones, moltes turistes, s’han concentrat la nit de divendres a dissabte als carrers del Born de Barcelona per fer botellades. La majoria sense mantenir les distàncies i sense mascaretes. També hi ha hagut grups, alguns nombrosos, que s’han aplegat per beure a les platges tot i que de forma més espaiada. Tot, durant la primera nit amb l’oci nocturn a l’interior tancat de nou, una mesura adoptada pel govern aquesta setmana davant de l’increment desbocat de contagis de la covid-19, sobretot entre les persones de 15 a 29 anys.\nEl BIOCOM-SC alerta que la diferència entre casos i hospitalitzacions no és infinita\nEl grup de recerca BIOCOM-SC ha alertat que el desacoblament entre els contagis nous i les hospitalitzacions “no és infinit” i ha avisat que si no es frena l’augment de positius, se’n ressentiran els hospitals. Els investigadors han pronosticat que Catalunya arribarà als 60.000 casos reals setmanals aviat —ara s’està en uns 20.000 diagnosticats per TAR. El grup ha explicat que el ritme de pujada dels contagis la setmana passada va ser “clarament inferior” al de Sant Joan i que l’Rt caurà “fort” els propers dies. Tot i això, creu que aquest indicador es mantindrà per sobre d’1, per tant l’epidèmia continuarà en creixement però a un ritme més lent.\nMitjà critica l’eliminació del seguiment als contactes estrets asimptomàtics\nL’epidemiòleg Oriol Mitjà ha qualitificat d’”error” la decisió del Departament de Salut de deixar de fer tests d’antígens o PCR als contactes estrets asimptomàtics dels casos positius. Segons ha dit Mitjà en una piulada, cal identificar els positius per fer el rastreig dels seus contactes i assegurar que fan les quarantenes. A més, l’epidemiòleg ha manifestat que si la primària i els rastrejadors estan desbordats, “cal posar-hi més personal i més mitjans”. Ha reconegut que l’impacte als hospitals és menor però ha insistit que la transmissió no s’aturarà si no disminueixen les interaccions o s’incrementa la detecció amb prova d’antígens “universal” i més rastrejadors.\nLes vacunes de Pfizer i AstraZeneca, eficaces contra la variant delta\nUn estudi publicat a la revista ‘Nature’ demostra que les dues dosis de les vacunes de Pfizer o d’AstraZeneca tenen una eficàcia del 95 % davant la variant delta de la covid. En canvi, la recerca també revela que una sola punxada només té una eficàcia del 10 % per prevenir la malaltia.\nSalut i l’oci nocturn es reuneixen per planificar la reobertura\nEl Departament de Salut i els representants del sector de l’oci nocturn s’han reunit aquest divendres per planificar la reobertura de les discoteques. La patronal FECASARM ha assegurat que un dels acords assolits és la validesa de 12 hores dels tests d’antígens previs a l’entrada als locals. En canvi, fonts de Salut han explicat a l’ACN que encara no hi ha res acordat i que la reunió d’aquest divendres és una de les múltiples trobades amb el sector per valorar possibles escenaris i fer un oci nocturn “més segur”. Han insistit que no s’ha pactat de quina manera serà la reobertura ni tampoc cap data.\nLa vacunació de la covid amb les vacunes de Pfizer, Moderna o AstraZeneca consta de dues dosis, amb un interval de temps entre si. Durant aquest temps d’espera, que varia segons el vaccí, la protecció de la vacuna encara és limitada i, per tant, ens podem contagiar de covid. Què passa si em contagio abans de rebre la segona dosi? Me la puc posar igualment o haig d’esperar? Haig de modificar la cita i demanar una altra hora al punt de vacunació? Haig de tornar a començar per la primera dosi? En aquest enllaç resolem totes aquestes qüestions.\nDefuncions estables malgrat la pujada de casos\nDel 28 de juny al 4 de juliol, Salut va comunicar 11 decessos per covid, una persona més que l’anterior. De moment, la setmana en curs no ha registrat cap defunció pel virus tot i que aquesta última xifra encara pot augmentar pel retard de les funeràries a l’hora de notificar els decessos. Des de principis de juny, el balanç setmanal està per sota de les 20 morts.\nLa immunitat de grup estava prevista per a finals d’estiu, quan el Govern espanyol calcula que s’haurà vacunat el 70 % de la població. El govern de la Generalitat va avançar aquesta data a finals de juliol. Si agafem el nombre de vacunats amb primera dosi de l’última setmana confirmada a Catalunya (302.446 persones, del 29 de juny al 5 de juliol) la xifra del 70 % s’aconseguiria a finals de juliol del 2021. Cal tenir en compte que aquest càlcul es fa sobre persones vacunades amb primera dosi.\nProp de 21 milions de persones tenen la pauta de vacunació completa a Espanya\nEspanya s’acosta als 21 milions de ciutadans amb la pauta completa de vacunació, o dit d’una altra manera, un 44,3 % de la població. El país també compta amb 27,5 milions de persones amb almenys una dosi. Des de l’inici de la campanya de vacunació s’han administrat 46,6 milions de vaccins, 688.005 més que el dia anterior.\nArgimon defensa els cribratges selectius i impulsar la vacunació\nEl conseller de Salut, Josep Maria Argimon, veu complicat organitzar cribratges massius per detectar casos asimptomàtics de covid-19 com els de l’estiu i la tardor passats i ha defensat fer-ne però “molt selectius”. Argimon ha assegurat que “tenim les mans que tenim” i ha afegit que s’estan dedicant tots els esforços a l’atenció de pacients amb simptomatologia i a la vacunació. Un cop més, el conseller de Salut ha dit que no és partidari de recuperar el toc de queda i que no li agradaria aplicar aquesta mesura “si no és estrictament necessari”.\nVeïns i entitats de la Barceloneta tornen a sortir al carrer per protestar per les molèsties que els causen les botellades nocturnes. El veïnat tem que a partir d’aquest divendres, quan torna a tancar l’oci nocturn per les mesures anticovid decretades per la Generalitat, les concentracions de persones bevent a la via pública vagin a més. L’Ajuntament de Barcelona ha anunciat que posarà en marxa un dispositiu de seguretat que, entre altres mesures, remullarà les places de la ciutat on hi hagi més concentracions de gent per evitar que els participants s’hi quedin. Aquesta mesura els veïns de la Barceloneta la troben insuficient.\nEspanya supera les 81.000 morts per covid\nEl Ministeri de Sanitat acaba d’actualitzar les dades sobre l’evolució del coronavirus amb la suma de 21.879 contagis de covid més, dels quals 10.787 han estat diagnosticats en les últimes 24 hores. Des de l’inici de la pandèmia, el país ha registrat 3.937.192 positius i 81.003 defuncions, sis més que en el balanç anterior.\nL’Associació de Veïns del Poble-sec demana ajornar la festa major\nDavant de la cinquena onada de coronavirus, l’Associació de Veïns del Poble-sec ha demanat a la coordinadora d’entitats del barri i al districte de Sants-Montjuïc l’ajornament de la festa major, prevista per a divendres vinent. En un comunicat asseguren que “és un risc innecessari” i es podria celebrar en millors condicions al setembre, un cop passat l’estiu.\nAmb dades provisionals, el 20 % de les proves diagnòstiques fetes a Catalunya aquesta setmana han resultat positives. La setmana passada aquest percentatge era del 16 % i l’anterior, del 8 %. Multipliquem per quatre el 5 % recomanat per l’OMS per tenir controlada la pandèmia. També cal tenir present que les proves diagnòstiques realitzades s’han duplicat i han passat de 101.473 a 205.403 tests la setmana passada. Però l’increment de positius confirmats ha estat més acusat, s’ha quadruplicat.\nEls hospitals barcelonins registren més ingressats a planta, però menys a l’UCI\nBarcelona s’acosta al 60 % de persones vacunades amb una dosi\nSalvador Macip, positiu en covid-19\nL’investigador de la Universitat de Leicester Salvador Macip ha explicat a través de les xarxes socials que s’ha contagiat de covid-19. El professor diu que ha estat el seu fill qui s’ha contagiat a l’escola i ha transmès el virus als pares. Tant Macip com la seva parella estan vacunats amb les dues dosis de la vacuna i, segons narra en una piulada, tota la família té símptomes lleus de la malaltia, similars a un refredat.\nParlem un moment de tests, vacunes i contagis fent servir l’exemple personal de com hem acabat tots els de casa amb la covid. [FIL] 1/12\n7.000 contagis diaris, una xifra mai vista a Catalunya\nDel 28 de juny al 4 de juliol es van detectar 30.564 positius per covid-19 a Catalunya. Això suposa un increment del 333 % respecte a la setmana anterior i més de 23.500 casos més en xifres absolutes. El balanç de la setmana passada ha superat el pic de la tercera onada i s’apropa al màxim de la segona corba amb més de 33.500 contagis. La setmana en curs, de la qual només tenim dades provisionals de dilluns a dijous, ja suma 24.487 positius, el 80 % dels casos acumulats la setmana anterior.\nEl nombre de pacients a les UCI catalanes es manté per sota de 150\nActualment hi ha 142 pacients en estat greu a les UCI catalanes, tant públiques com privades. En l’últim informe de Salut, les UCI s’han omplert amb sis persones més que fa 24 hores. El grup de recerca BIOCOM-SC va alertar que aquesta setmana els casos crítics de Sant Joan arribarien als hospitals però, de moment, la situació és força estable. Des del 20 de juny les persones greus són inferiors a 150.\nEl Grec suspèn l’espectacle de circ ‘FIQ (Desperta’t)’ per un cas de covid en la companyia\nEl Grec Festival de Barcelona ha suspès les dues funcions de l’espectacle de circ ‘FIQ (Desperta’t)’ previstes per a aquest divendres i dissabte per un cas de covid-19 entre els membres de la companyia. En aplicació dels protocols implementats pel festival, els positius i els seus contactes directes han de seguir les mesures d’aïllament marcades per les autoritats sanitàries, fet que impossibilita que es dugui a terme l’espectacle.\nLes hospitalitzacions creixen a una mitjana de 50 al dia\nL’explosió que s’ha vist en les xifres de casos, de moment, no es tradueix en un increment igualment destacat pel que fa als ingressos hospitalaris, tot i que des de l’1 de juliol s’hi acumulen augments. Actualment hi ha 717 persones ingressades per covid-19 als hospitals catalans. Aquesta setmana, el balanç ha augmentat cada dia en 50 persones més. Aquest indicador torna a superar les 700 hospitalitzacions després d’un mes mantenint-s’hi per sota.\nEl 60 % de les vacunacions d’aquesta setmana, segones dosis\nLa vacunació a Catalunya per frenar la covid està en marxa des del 27 de desembre, quan es va punxar la primera vacuna. Des d’aleshores, la Generalitat administra centenars de dosis diàriament. Amb dades fins al 8 de juliol, el nombre de persones vacunades com a mínim amb la primera dosi és de 4.492.170. Això suposa el 58,2 % de la població de Catalunya, i 3.140.370 n’han rebut una segona. I un total de 3.491.072 persones ja han rebut la pauta completa, el 45,2 % dels catalans. De les 713.124 vacunes que s’han administrat a Catalunya del 2 al 8 de juliol, 457.248 han estat segones dosis.\nUn 36 % dels positius detectats a Barcelona el 6 de juliol tenien entre 25 i 34 anys\nSi desglossem la xifra dels 2.202 positius detectats el 6 de juliol a Barcelona per franges d’edat, veurem que un 36 % dels casos detectats el 6 de juliol (796) corresponien a persones d’entre 25 i 34 anys. Els segueixen de prop, amb xifres absolutes, els 579 casos d’entre 15 i 24 anys i els de 35 a 44 amb 400 positius.\nAlemanya situa tot Espanya com a zona de risc bàsic de coronavirus pel repunt de contagis\nEl govern alemany ha inclòs aquest divendres tot Espanya en la llista de zones de risc per covid-19. El llindar de zona de risc bàsic, en el qual ja es trobava Catalunya des de fa una setmana, és el de risc més baix en la classificació que utilitza el govern alemany i hi entren els països o territoris que han registrat una incidència acumulada en set dies de 50 nous contagis per cada 100.000 habitants. La mesura implica que en tornar d’Espanya a partir de l’11 de juliol s’ha de presentar una prova PCR o un test d’antígens negatiu, prova de vacunació amb la pauta completa o d’haver passat el virus. Amb una d’aquestes no és necessari fer quarantena.\n“Abans feia bàsquet tres dies i acrobàcies un, ara només de córrer una mica m’ofego i em marejo. No puc fer res”. Són paraules de Júlia Verdú, una estudiant de 13 anys veïna d’Horta que va tenir la covid al gener i n’arrossega, des de llavors, símptomes que li impedeixen fer vida normal. Ha hagut de deixar els esports i ha tingut problemes per seguir el curs. Tot i que finalment ha pogut superar-lo, les afectacions cognitives li han posat molt difícil continuar amb les classes. Fatiga, ofec, pèrdua de concentració i memòria, i llacunes mentals que fan que estudiar sigui un repte, sovint impossible. “Em costa molt concentrar-me i als exàmens em quedo en blanc i em poso molt nerviosa”, conclou.\nLa restauració demana que les empreses del sector vacunin les seves plantilles\nEl Gremi de Restauració de Barcelona ha demanat a les empreses del sector que donin les màximes facilitats perquè els seus treballadors es vacunin com més aviat millor, ara que ja està obert el procés pels majors de 16 anys. L’associació recorda que el percentatge d’empleats de menys de 40 anys als bars i restaurants de la ciutat és molt notable. “Demanem als restauradors que facilitin aquesta vacunació”, ha dit Roger Pallarols, director del gremi, en un comunicat, “i també que la promoguin activament: l’única manera de sortir d’aquest pou és vacunant-nos tots i totes”. “Per això, fem una crida a tot el personal dels locals de restauració: si us plau, vacuneu-vos”.\nCatalunya farà cribratges a monitors que marxen de campaments o colònies a partir de dissabte\nLa Generalitat farà cribratges als monitors del lleure que marxen de campaments o colònies, segons ha avançat TV3 i ha confirmat l’ACN. El primer es farà aquest dissabte i va dirigit a monitors que han de fer activitats amb pernoctació. La mesura es va comunicar aquest dijous en una reunió entre les entitats del sector i la direcció general de Joventut. En un primer moment es faran cribratges per a les activitats amb sortides previstes fins dimecres. Dijous vinent començarà un segon cribratge per a les activitats que surtin fins diumenge.\nBrussel·les avisa que Europa ha d’estar “prepara per si cal” punxar una tercera dosi de la vacuna\nBrussel·les avisa que la Unió Europea ha d’estar “preparada per si cal” una tercera dosi de la vacuna contra la covid-19. Aquest és el missatge que ha traslladat aquest divendres l’eurocomissària de Salut, Stella Kyriakides, des de Madrid, on s’ha reunit amb la ministra de Salut Carolina Darias. De totes maneres, Kyriakides ha remarcat que encara estan estudiant amb l’Agència Europea de Medicaments i el Centre Europeu per a la Prevenció i el Control de Malalties si realment serà necessària una tercera dosi. “Esperem tenir una posició en les pròximes setmanes o mesos”, ha dit.\nTot i l’onada de contagis actuals, Educació aposta per mantenir el protocol aprovat al maig i que preveu que els alumnes vagin presencialment a classe a cada dia. En declaracions a betevé, el conseller d’Educació, Josep Gonzàlez-Cambray, també ha assegurat que pedagògicament aposten per treure la mascareta el primer dia que Salut ho permeti. Recorda, però, que aquesta mesura depèn del que decideixin les autoritats sanitàries.\nSobre la vacunació dels adolescents, Gonzàlez-Cambray ha explicat que “és important que tothom es vacuni, també els adolescents”. Tot i això, ha afegit que “estiguin vacunats o no, el curs començarà amb la màxima seguretat i al 100 % presencial”.\nAragonès crida a la responsabilitat i diu que l’explosió de contagis pot afectar la recuperació econòmica\nEl president del govern, Pere Aragonès, ha alertat que l’explosió de contagis, amb una presència “dominant” de la variant delta, pot afectar la recuperació econòmica. Davant aquesta situació, ha fet una crida a la responsabilitat i ha demanat a la ciutadania que segueixi les recomanacions sanitàries, amb el respecte de la distància social i l’ús de la mascareta “sempre que sigui possible”. En matèria econòmica, Aragonès ha destacat la importància de mesures estructurals per sortir de la crisi. El president de la Generalitat també ha proposat una “aliança” a la Cambra de Comerç per fer un “salt endavant” i col·laborar en l’àmbit dels fons europeus i polítiques públiques en base a la cooperació i el treball en equip.\nEl consell de França d’evitar Catalunya per vacances ha posat encara més en escac el sector turístic a Barcelona. Bars i restaurants confiaven a salvar els mobles després d’un 2021 difícil, però ara l’esperança s’ha trencat. “Tindrem un estiu en blanc, una tardor molt complicada, i només es pot pensar en la reactivació a partir de la Setmana Santa del 2022”, alerta Roger Pallarols, director del Gremi de Restauració. Els restauradors preveuen que l’estiu a la ciutat serà com el de l’any passat: sense gairebé turisme internacional. Per tant, diuen, seran mesos perduts perquè els estrangers són “el motor” de la capital catalana en aquesta època. “Si Barcelona no se’n surt, cau Catalunya. Si Barcelona no se’n surt, Espanya entra en una situació econòmica molt complicada“, avisa Pallarols.\nLa CAMFiC demana que les mútues laborals i les farmàcies puguin gestionar els cribratges\nLa Societat Catalana de Medicina Familiar i Comunitària (CAMFiC) ha demanat que les mútues laborals, les farmàcies i les organitzacions públiques i privades puguin gestionar els cribratges per detectar la covid-19 i ajudar a gestionar el CAP. En el comunicat que ha publicat aquest divendres demana a la població que sigui estricte complint les quarantenes perquè no es propagui el virus després que Salut hagi anunciat que deixarà de fer proves als contactes estrets, sempre que siguin asimptomàtics.\nEl 6 de juliol es van detectar 2.202 positius al dia\nLa cinquena onada de la covid continua deixant xifres de rècord a Barcelona. Segons l’últim balanç de l’Agència de Salut Pública de Barcelona, el 6 de juliol es van detectar 2.202 positius per covid-19 amb una prova PCR o un test d’antígens a la ciutat. Aquesta xifra supera els registres de les onades anteriors i cal tenir en compte que és un balanç provisional i, per tant, encara pot créixer.\n6.677 morts a Barcelona des de l’inici de la pandèmia\nDes de l’inici de la pandèmia han mort 6.677 defuncions per coronavirus a Barcelona, el 22 % de les morts s’han produït en residències geriàtriques (1.450 persones). El 69 % dels èxitus (4.585) han tingut lloc en un hospital i, el 6 % (416), a casa. El 3 % (226) restant són decessos no classificats per manca d’informació.\nLa mortalitat diària s’apropa a 0\nLa mitjana diària de defuncions per covid-19 a Barcelona ha passat de dues al maig a 0,5 al juny. Per tant, la mortalitat del virus està sota mínims i s’acosta a l’horitzó zero. Segons l’últim balanç del Departament de Salut, tres persones van morir per covid-19 la primera setmana de juliol i dues, l’anterior. Però aquestes xifres encara poden variar perquè les funeràries notifiquen amb retard les morts. Del 14 al 20 de juny es van comunicar cinc morts, un repunt respecte a les dues defuncions de la setmana anterior. Així doncs, ja s’encadenen quatre balanços setmanals per sota de la desena de defuncions des de finals de juliol del 2020.\nEl 19 % dels tests són positius a Barcelona\nLa positivitat de les proves fetes també registra xifres que feia mesos que no es veien. La setmana del 28 de juny al 4 de juliol es van realitzar 52.144 PCR i tests d’antígens a la ciutat, el doble que les proves diagnòstiques de la setmana anterior, i el 19 % va tenir un resultat positiu. La dada supera en més de vuit punts la positivitat mitjana de la setmana anterior. Les dades dels últims 15 dies trenquen set setmanes consecutives amb la positivitat mitjana inferior al 5 %, tal com recomana l’OMS per tenir controlada la pandèmia.\nEn l’anàlisi diària de casos destaquen el 5 i el 6 de juliol, quan es van detectar 2.028 i 2.202 positius per covid-19. Des de l’inici de la pandèmia no s’havia registrat mai un balanç diari tan elevat. Dels últims 10 dies, vuit han superat el miler de casos nous, només amb l’excepció del cap de setmana. Ja només el 28 de juny es van confirmar 1.077 casos, una xifra que, en un sol dia, ha passat de llarg el balanç de tota la setmana del 14 al 20 de juny (1.043 casos).\nLa primera jornada del Cruïlla 2021 ha reunit prop de 18.000 persones, segons ha informat l’organització. El festival ha començat aquest dijous una edició especial, centrada en la música però marcada també per les mesures anticovid. L’organització ha dissenyat un protocol sanitari per garantir una experiència segura: tots els assistents s’han de fer un test d’antígens abans d’entrar i, en el recinte perimetrat, la mascareta FFP2 és obligatòria. En aquest primer dia, les mesures s’ha complert a grans trets, tot i que a mesura que ha avançat la nit, s’han anat relaxant.\nMaroto lamenta la recomanació de França de no viatjar a Espanya: “Abans de generar alarma cal coordinar-nos”\nLa ministra d’Indústria, Comerç i Turisme, Reyes Maroto, ha lamentat aquest divendres la decisió del Govern francès de recomanar als seus ciutadans que no viatgin a Espanya fruit de la situació de la pandèmia. En declaracions a RNE, Maroto ha rebutjat que es generin “alarmes” sobre l’evolució dels contagis perquè “el ritme de vacunació és bo” i cal “actuar amb prudència, coordinar-nos” i mantenir els protocols que “generen confiança”. “Abans de generar alarma cal coordinar-nos i adoptar decisions pensant a preservar la salut dels compatriotes i en l’àmbit global”, ha dit.\nCampins no veu prudent celebrar festivals com el Cruïlla i diu que el toc de queda podria ajudar si empitjora la situació\nLa cap del Servei de Medicina Preventiva i Epidemiologia de l’Hospital Vall d’Hebron, Magda Campins, ha afirmat que no és prudent fer esdeveniments com el Cruïlla en una situació epidemiològica com l’actual. Assegura, també, que s’ha tancat l’oci nocturn perquè s’han detectat brots, els grans esdeveniments poden ser “grans disseminadors”. I és que ha valorat que encara que es facin TA i es digui que s’ha de dur la mascareta, es donen situacions en què no es compleixen les mesures. D’altra banda, ha afirmat que les limitacions horàries i el toc de queda podrien “ajudar” a aturar el creixement, tot i que ha afirmat que s’hauran d’aplicar si es detecta una afectació major als hospitals. Campins ha afirmat que el que més preocupa és l’increment de casos i la possibilitat que amb aquesta transmissió aparegui una variant que escapi a les vacunes.\nEl Col·legi de Farmacèutics de Barcelona (COFB) reclama de nou poder dispensar tests d’antígens sense recepta. Creuen que això ajudaria a frenar l’augment actual de contagis pel coronavirus. Justament, el Departament de Salut ha explicat aquest dijous que està treballant amb els farmacèutics perquè a partir de la setmana que ve puguin fer tests, tot i que ha deixat clar que no es tracta de comprar-ne i fer-se’l un mateix. Els positius detectats els reportaran els professionals al sistema de salut. De moment, les farmàcies poden dispensar tests només sota prescripció mèdica.\nTota la població ja pot demanar cita per a la vacuna de la covid a Catalunya, ja que Salut ja ha obert la vacunació a la franja més jove, dels 16 als 29 anys. D’aquesta manera, totes les persones a partir dels 16 anys ja poden demanar cita a través del web si encara no han rebut cap dosi del vaccí.\nAmb l’augment del ritme de vacunació, cada dia es van obrint més possibilitats, punts de vacunació i horaris, al web de cita per a la vacuna de la covid a Catalunya que ha activat Salut. El departament ja ha anunciat la convocatòria de l’última franja d’edat: les persones de 16 a 29 anys, que poden demanar cita a partir del 30 de juny.\nDetectats 126 positius el primer dia del Festival Cruïlla\nEl Cruïlla ha detectat 126 positius entre els primers 15.000 tests d’antígens que s’han fet als accessos del festival a tota la gent que havia reservat hora, segons ha informat l’organització de l’esdeveniment. Les cançons de Sr. Wilson i de Griffi han estrenat aquest dijous a la tarda el festival i, també, la recuperació de l’espai del Fòrum com a escenari de concerts després de l’aturada obligada per la pandèmia. Han estat gairebé dos anys sense festivals musicals, que es trenquen amb aquest Cruïlla, que durarà fins dissabte, 10 de juliol, amb planificació i mesures de prevenció anticovid.\nL’Institut de Recerca Germans Trias i Pujol (IGTP) ha participat en una anàlisi genòmica mundial per identificar els factors que fan que pacients amb la covid-19 desenvolupin una malaltia greu i que d’altres presentin símptomes lleus o siguin asimptomàtics. Els resultats, que s’han publicat a la prestigiosa revista ‘Nature’, revelen que 13 regions del genoma humà (loci) estan estretament associades amb la infecció o una covid-19 greu. També s’han identificat factors casuals com el tabaquisme i l’alt índex de massa corporal. L’estudi s’ha fet amb 50.000 pacients amb covid-19 i dos milions de controls no infectats de 25 països. L’IGTP hi ha aportat la informació clínica i genòmica de 5.000 voluntaris.\nEl Gremi d’Hotels de Barcelona veu “poc probable” que els turistes francesos cancel·lin les reserves de les seves vacances a Catalunya arran de la recomanació del govern gal de no viatjar a l’estat. El director general de l’entitat, Manel Casals, ha dit que la recomanació “és una mala notícia” que sí que pot afectar les reserves futures.\nEn canvi, defensa que “la gent que ha fet reserves sap perfectament en quina situació estem”. D’altra banda, ha demanat a la ministra d’Assumptes Exteriors, Arancha González Laya, que “faci la feina” per “evitar” que els països desaconsellin viatjar a l’estat. “La ministra ha de negociar i parlar amb aquests països perquè no passin aquestes situacions”, ha dit.\nSetmana decisiva per a milers d’estudiants, pendents de les notes de tall 2021\nDetinguts a Barcelona quatre fugitius internacionals buscats per França i Alemanya


Ajuntament de Mollet: L’Ajuntament aprovarà una pròrroga del contracte del servei públic de l’aigua per als propers 5 anys amb destacades inversions i millores\nL’Ajuntament aprovarà una pròrroga del contracte del servei públic de l’aigua per als propers 5 anys amb destacades inversions i millores\nLa Junta de Govern Local té previst aprovar aquest dilluns la pròrroga per 5 anys del contracte de l’aigua amb l’empresa Sorea. Amb aquesta pròrroga, l’Ajuntament garanteix tot un seguit d’inversions per part de l’empresa que permetran millorar la xarxa de distribució i el servei.\nEl servei d’aigua a Mollet és cent per cent de gestió pública. L’Ajuntament té la titularitat de la xarxa i les noves inversions que s’executen són 100% municipals. Així mateix dirigeix, inspecciona i vetlla per la qualitat del servei, i també és qui fixa les tarifes de l’aigua. En els propers 5 anys es continuaran fent inversions per seguir renovant la xarxa de distribució, garantir el compliment del Pla Sanitari de l’Aigua i es seguirà avançant en el reaprofitament d’aigües freàtiques per a reg de parcs i jardins.\nEn aquests moments, els molletans i les molletanes paguen pel servei d’aigua molt per sota del què ho fan els habitants d’aquells municipis d’arreu de Catalunya amb característiques i mides semblants a les de Mollet del Vallès.\nEn concret, el servei d’aigua a Mollet és un 80% més barat que a la província de Barcelona i un 70% més barat que la mitjana de Catalunya, segons dades fetes públiques per l’Agència Catalana de l’Aigua.\nGràcies a la bona gestió en les polítiques mediambientals i la planificació de les inversions i manteniments, la taxa de rendiment de la xarxa que té en compte l’aprofitament de l’aigua, és del 89%, molt per sobre de la mitjana de Catalunya que és del 78%.\nEl servei d’aigua es presta amb criteris de modernitat en quant a la gestió, incorporant tots aquells elements d’informació i comunicació que han contribuït a la transparència i a facilitar la relació amb els abonats.


Biografía de Llorenç Martinez, programador d'Utopig - Utopig\nBiografía de Llorenç Martinez, programador d'Utopig\nResum: En el seu passat va treballar per a un gall (restaurant Els Galls) i actualment treballa per a un porquet. El seu amor per la programació li va fer donar un gir radical a la seva vida per a enfrontar-se a nous reptes. Utopig és el seu gran repte!\nEscrit per Llorenç Martinez el 2 October 2020\nHola molt bones, ens coneixem? Si no és així em presento. El meu nom tan original que els hi va costar tant de posar-me als meus pares (dic que els hi va costat tant irònicament perquè el meu pare es diu Lorenzo, el mateix nom en castellà) és Llorenç, encantat que hagis dedicat uns minutets de la teva vida a llegir el meu blog.\nAllà en aquells temps, quan no coneixíem encara al nostre gran amic COVID-19, vaig decidir abandonar el meu lloc de treball en el nostre bar restaurant familiar de Barcelona (el qual ara és el nostre client, voltes que dóna la vida), per a fer un gir radical a la meva vida i agafar aquest tren que hauria d'haver agafat fa molts anys.\nEn el meu pas pel restaurant vaig aprendre moltíssimes coses, vaig viure moltes experiències, en resum vaig aprendre a ser persona. Molts pensareu que exagero, però per a mi va significar un gran pas en la meva vida per a convertir-me en la persona que sóc. Vaig haver de superar molts obstacles i barreres en el camí. Anaven passant els anys (12 en concret) i jo em preguntava: Això és el que vull per al meu futur? Serà així la resta de la meva vida? Doncs no!\nEn 2018 aquest tren que vaig deixar passar en el passat, tornava a tenir parada en la meva estació, vaig decidir fer el pas, deixar enrere el meu passat i apuntar-me a un Bootcamp per a aprendre noves tecnologies de programació i reforçar els meus coneixements. Volia una última oportunitat laboral en el sector, no podia tornar a deixar passar aquest tren. Primerament havia de fer una prova per a poder accedir al bootcamp (curiosament mes endavant jo vaig ser el que vaig fer proves a alumnes), aquest dia anava molt nerviós, vaig acudir a veure al meu amic ROCA en diverses ocasions. La prova em va anar bé, m'ho van comunicar en un parell de dies.\nAl febrer de 2019 va ser la meva primera classe. En Ironhack (bootcamp) he conegut a gent meravellosa, des de gent del STAFF fins als meus companys que m'han fet que l'estada sigui molt més agradable. És un lloc molt dur, has de treballar molt, dedicar-li moltíssimes hores per arribar a ser un Júnior en tan sols 2 mesos. El meu objectiu era aprendre al màxim per a poder dedicar-me professionalment en un sector que m'apassiona per a poder treballar en projectes il·lusionants, com els que vaig realitzar en el bootcamp.\nUna vegada realitzat el bootcamp, vaig continuar treballant de valent per a poder tenir una oportunitat laboral, era el meu objectiu prioritari. Van ser uns mesos difícils, ja que gairebé qualsevol tenia més experiència que jo laboralment i això em situava en una mala posició en les empreses que m'entrevistaven. Vaig continuar treballant de valent, mai vaig perdre la fe. Després d'enviar més de 100 currículums i tancar-me la porta les empreses en diverses ocasions (fins i tot havent passat proves tècniques). Vaig rebre una contestació a la meva carta de presentació a una oferta que vaig aplicar en infojobs. Efectivament, va ser UtopigStudio.\nA la fi de 2019, acordem una cita per zoom (jo ni sabia que era això xD) on vaig conèixer a Maria. Em va fer una molt bona sensació d'ella (no li estic fent la pilota, no li fa falta ajjaja) i crec que vam fer MATCH! Més que res perquè hi havia gent amb més coneixements que jo però va haver-hi alguna cosa que els va fer confiar en mi i donar-me una oportunitat (Heu fet bé cracks :D). Seguidament vaig conèixer a Willi en una altra entrevista i com sempre em va rebre amb el seu somriure característic que té (no dic que és el millor relacions públiques que Utopig podria tenir perquè tornareu a dir-me pilota... ups ho he dit no? xD) i també vam fer match i van decidir donar-me una oportunitat per a poder formar part de l'equip.\nActualment, continuo treballant de valent per a poder posar-me al nivell que Utopig exigeix al més aviat possible i estic súper agraït de formar part d'aquest gran equip. Estic súper convençut que junts aconseguirem grans coses.


El model educatiu posa a prova la cohesió a Junts pel Sí | Catalunya | EL PAÍS Catalunya\nEl model educatiu posa a prova la cohesió a Junts pel Sí\nLa CUP demana “desobediència” a la LOMCE i els socialistes i populars se centren en les diferències sobre els concerts educatius\nBarcelona 2 FEB 2016 - 21:24\tCET\nLa cohesió interna de Junts pel Sí (JxSí) i el seu pacte amb la CUP tornaran a posar-se a prova, aquesta vegada pel model educatiu català. Els anticapitalistes van exigir dilluns passat a la nova consellera d'Ensenyament desobediència a la Llei Orgànica de Millora de la Qualitat Educativa (LOMCE). El PSC, per la seva banda, anuncia que promourà una reforma legal que posi fi als concerts de les escoles que segreguen per sexe. Un punt en el qual convergents, republicans i democristians independentistes, units a JxSí, tenen sensibilitats oposades.\nEl diputat Albert Botran (CUP) va demanar derogar els decrets que desenvolupen la llei Wert a Catalunya per així acatar la declaració de ruptura del Parlament. Els anticapitalistes, no obstant això, recorden que la LOMCE i la llei educativa catalana —aprovada per CiU, PSC, ERC i ICV el 2009— tenen punts en comú, com les proves diagnòstiques externes o la pèrdua de participació dins dels centres. Canvis que, juntament amb el rebuig a les retallades, han tingut la comunitat educativa en peus de guerra.\nEn la legislatura anterior, el Departament d'Ensenyament va assegurar que “driblava” la LOMCE. La Generalitat defensa que complia en qüestions administratives per així preservar la validesa dels títols però no seguia directrius contràries al model escolar. Després de prendre possessió, la nova consellera, Meritxell Ruiz, va assegurar que la seva prioritat serà desplegar la llei d'ensenyament catalana. Botran va sol·licitar a Ruiz que emuli altres comunitats i deixi sense efecte els currículums que segueixen la LOMCE, plans educatius en l'elaboració dels quals va participar Ruiz.\nA l'espera de veure com la CUP escenificarà les seves exigències a la Cambra, el que sí que és segur és que JxSí haurà d'abordar una proposició de llei socialista per modificar la LEC i abolir els concerts a les escoles que segreguen per sexe. El PSC, que en el seu moment no ho va fer, creu que ara té sentit a causa de la situació de restriccions econòmiques, va explicar la diputada Esther Niubó (PSC).\nEnsenyament mai ha aclarit a quant ascendeixen les ajudes que reben aquests centres. L'Anuari Media.Cat va calcular el 2014 que es destinen uns 25 milions d'euros anuals per al funcionament de 16 centres vinculats a l'Opus Dei. Els concerts per a primària i secundària finalitzen d'aquí a quatre anys i acabar-los unilateralment implicaria demandes milionàries.\nEl PP també aprofitarà avui el ple per emfatitzar les diferències d'opinió sobre els concerts educatius entre JxSí i la CUP. El pacte d'investidura obliga els anticapitalistes a votar amb el Govern per garantir “l'estabilitat parlamentària”.


Els espais naturals de l'Empordà han programat un total de 21 sortides guiades al llarg del 2015\nEls diversos espais naturals que hi ha a les comarques de l'Alt i el Baix Empordà organitzen de forma coordinada un conjunt de sortides guiades al llarg de 21 diumenges distribuïts entre la primavera i la tardor. La primera d'aquestes sortides està programada per al proper diumenge, 22 de març, als espais de pedra seca de Vilanant i la promou el Consorci Salines Bassegoda. En tots els casos, les places són limitades i es recomana trucar amb antelació, per reservar plaça, al telèfon de l'espai que organitza la sortida.\nAl llarg dels mesos de març, abril, maig i juny es programen visites a indrets tan diversos com el dolmen de la Gutina i el menhir de la Murtra, el massís del Montgrí, l'entorn de Romanyà de la Selva, una descoberta dels ocells als Aiguamolls, el mas Magí del cap de Creus, el bosc de les Gavarres, la duna litoral, els racons de la costa del Montgrí i de les illes Medes des del mar, la font del Conill, una sortida en caiac entre Port lligat i Cadaqués i la descoberta del fons marí de les Medes en vaixell i amb immersió.\nDesprés del parèntesi de l'estiu, les sortides guiades està previst reprendre-les el 6 de setembre amb un recorregut per l'Ardenya. Al llarg dels diumenges següents, fins al 8 de novembre, es programen sortides guiades per fer la ruta megalítica de Roses, un recorregut en caiac pels Aiguamolls, pastures transfrontereres, reserva integral dels Estanys, iniciació a la fotografia de natura a les Gavarres, baixada pel riu Ter en caiac i visites a l'ermita de Santa Magdalena i al castell de Requesens.\nSegons les dades recollides pels responsables dels diferents espais naturals, l'any passat, en el cas de l'Alt Empordà, es van programar un total de 14 sortides, dues de les quals van ser anul·lades per causes meteorològiques, amb la participació de 258 persones. En el cas del Baix Empordà, els participants van ser 194 i el nombre de sortides previstes va ser de 10, també amb dues d'anul·lades a causa del mal temps. En tots dos casos la majoria dels participants, és a dir un total de 452 persones, van ser de les respectives comarques i van manifestar un interès especial per la natura i el turisme cultural.\nL'Oficina Comarcal d'Informació al Consumidor va registrar 1.787 consultes durant l'any 2014\nCoincidint amb la celebració del Dia Mundial del Consumidor, que s'escau el 15 de març, des de l’Oficina d’Informació al Consumidor de l’Alt Empordà s’ha donat a conèixer el balanç de les actuacions realitzades durant l’any 2014. En total s'han atès 1.787 consultes i s'han rebut 440 reclamacions que han donat lloc a les corresponent mediacions. També s'han tramitat 22 denúncies per possible infracció administrativa així com 17 queixes a les empreses. Les xifres registren un lleuger descens en relació al 2013, any en el qual es van registrar 1.870 consultes i 511 reclamacions.\nL'Oficina d'Informació al Consumidor realitza tasques d'informació i d'assessorament a les persones consumidores i usuàries de la comarca a través de les seves dependències situades al tercer pis de la seu del Consell Comarcal. També tramita totes les reclamacions presentades i es duen a terme les mediacions derivades de les mateixes. Pel que fa a la procedència de les visites, el 52,56% procedeixen de Figueres. A continuació hi figuren els municipis de Roses, Castelló d'Empúries, l'Escala i Vilafant.\nPel que fa als temes de consum que més reclamacions han generat, destaca en primer lloc, i com en anys anteriors, el sector de les telecomunicacions i telefonia tant fixa com mòbil i servei d'Internet amb un 43,41% de les reclamacions tramitades. En aquest apartat s'inclouen tant els problemes derivats de la compra d'aparells de telefonia com els derivats de la prestació del servei contractat per part de les operadores.\nSe segueixen detectant temes habituals, com ara el fet que l'operadora pretén cobrar una penalització per baixa anticipada sense que l'usuari hagi signat un contracte amb clàusula de permanència, sinó simplement per haver-li subministrat un aparell mòbil a un preu bonificat o per haver-li prorrogat la clàusula de permanència, l'aplicació de tarifes no contractades, la facturació per serveis no prestats una vegada l'usuari ha fet la portabilitat a una altra operadora, generant així una doble facturació, etc.\nCal assenyalar que la major part d'aquesta problemàtica es genera com a conseqüència de la contractació telefònica dels serveis per part dels usuaris, amb la qual cosa aquests no disposen de cap document on hi figurin les condicions contractades amb l'operadora, tota vegada que aquesta no compleix amb la seva obligació de lliurar el corresponent contracte per escrit amb posterioritat a la contractació telefònica.\nCom a conseqüència d'aquestes contractacions telefòniques i, sobretot, de l'actual situació de crisi econòmica, es continua detectant un increment en el nombre de reclamacions per altes fraudulentes, dutes a terme per terceres persones que han usurpat les dades del reclamant per contractar a nom seu una o vàries línies telefòniques i d'aquesta manera poder gaudir del servei contractat durant uns mesos fins que l'operadora talla el servei per manca de pagament i li reclama el deute a la persona que apareix com a titular del contracte, o bé per adquirir terminals de gama alta amb una elevada penalització per incompliment del compromís de permanència que finalment li serà reclamada també a la persona que ha estat objecte del frau. Pel que fa a la compra d'aparells de telefonia, els principals problemes que es plantegen són els derivats de l'aplicació de la garantia legal, negant-se els establiments a acceptar el canvi de l'aparell defectuós o la devolució del seu import.\nEl segon lloc pel que fa al nombre de reclamacions plantejades l'ocupa el sector dels subministraments bàsics. En aquest apartat s'inclouen els conflictes amb el subministrament elèctric, subministrament de gas i subministrament d'aigua amb un total de 13,18% de les reclamacions tramitades. Els temes més habituals són problemes amb la facturació del subministrament, factures molt elevades com a conseqüència d'expedients de regulació per avaries de comptadors, o bé per manca de lectures del comptador. També s'inclouen en aquest apartat les contractacions a domicili dels serveis i canvis de companyia.\nEl tercer lloc l'ocupa el sector dels serveis comercials diversos 10%, que engloba tot tipus d'establiments comercials (roba i calçat, electrodomèstics, llibreries, ferreteries, etc.). En aquest sector les reclamacions més habituals han estat les derivades de l'aplicació de les garanties dels productes, sobretot pel que fa a la negativa al canvi o devolució per part dels establiments. També es generen problemes derivats de la creença generalitzada per part de les persones consumidores que existeix sempre una obligació d'acceptar canvis o devolucions per part dels establiments, encara que el producte no sigui defectuós, i això només és cert en cas que l'establiment ho anunciï públicament.\nPel que fa a les consultes plantejades per les persones consumidores i usuàries de la comarca, segueix destacant el tema de l'habitatge, en particular les qüestions derivades dels arrendaments urbans. En relació als arrendaments, les consultes se centren moltes vegades en com recuperar la fiança lliurada en formalitzar el contracte davant la negativa del propietari a retornar-la un cop finalitzat el mateix, així com en quines són les obligacions de les parts pel que fa a les obres que s'han de dur a terme en l'habitatge. Cal assenyalar també les consultes relatives als serveis financers i d'assegurances. En relació als serveis financers sobre les comissions bancàries i les clàusules dels contractes hipotecaris. I en relació a les assegurances sobre les baixes dels serveis i el cobrament de les anualitats d'aquestes.\nTambé el sector de les telecomunicacions i telefonia tant fixa com mòbil i servei d'Internet ha generat, com cada any, un elevat nombre de consultes, sobretot pel que fa a la reclamació prèvia que cal presentar a les operadores abans de formalitzar la corresponent reclamació oficial davant d'un organisme de consum.\nEn el decurs de l'any 2014 s'han tramitat un total de 424 reclamacions, tenint en compte que durant l'any 2014 han entrat 440 reclamacions, i les reclamacions que es trobaven en tràmit a 31 de desembre de 2013 que eren 80. A 31 de desembre de 2014 van quedar obertes 96 reclamacions. En tots els casos es va dur a terme les corresponents mediacions amb les empreses reclamades, de les quals convé destacar que 273 han estat resoltes per mediació entre l'empresa i la persona consumidora i 12 s'han traslladat a la Junta Arbitral de Consum de Catalunya per a la resolució del conflicte mitjançant l'emissió d'un Laude arbitral.\nAixí doncs, gairebé un 65% del total de reclamacions tramitades s'han resolt mitjançant un acord satisfactori per ambdues parts, evitant que aquestes hagin d'acudir a la via judicial en defensa dels seus drets. D'altra banda, també cal assenyalar que en els casos en què no s'ha pogut arribar a cap acord amb el procediment de mediació, però s'han detectat indicis d'infracció administrativa en matèria de consum en els fets objecte de reclamació, els expedients han estat traslladats a l'Agència Catalana del Consum per a la possible incoació d'un expedient sancionador contra l'empresa, el qual es tramitaria d'ofici.\nAltres tasques realitzades per l'Oficina d'Informació al Consumidor de l'Alt Empordà són les diverses xerrades i sessions informatives a col·lectius de consumidors i d'empresaris i també s'han facilitat els reglamentaris fulls de reclamació a un total de 50 empreses de la comarca. Finalment, destacar que al llarg del 2014 es van realitzar 14 vistes arbitrals de consum a la mateixa seu del Consell Comarcal, totes elles relacionades amb temes de telecomunicacions.\nEl Consell Comarcal acull una de les exposicions de la mostra col·lectiva Empordoneses\nUn any més, la sala d'exposicions del Consell Comarcal de l'Alt Empordà és un dels punts escollits per a exhibir la mostra col·lectiva d'art Empordoneses. En aquesta edició ha estat dedicada a la bicicleta i forma part del cicle expositiu d'aquesta iniciativa, que inclou un seguit d'activitats que es desenvolupen al llarg de tot el mes de març a diversos espais de Figueres. En el cas de la sala d'exposicions del Consell, la mostra es pot visitar de dilluns a divendres, de 9 a 14 hores, i fins al dia 27 de març. L'exposició acull diversos treballs realitzats per alumnes de sis instituts de la ciutat.\n39 municipis rurals de l'Alt Empordà es poden beneficiar d'ajudes per la instal·lació de calderes de biomassa\nL'Oficina d'Habitatge del Consell Comarcal va atendre més de 17.600 consultes al llarg del 2014\nEl Consell Comarcal realitza 29 tallers de memòria i 12 tallers de gimnàs arreu de la comarca\nLa Taula d'Inclusió Social prepara un projecte pilot de lleure educatiu per als municipis rurals de la comarca\nL'Associació Empordà Turisme promociona els atractius del territori entre els italians residents a Barcelona\nLliurament del premi del segon concurs de fotografia d'Empordà Turisme a les xarxes socials\nEl Consell Comarcal transporta més de 700 alumnes de l'Alt Empordà al Festival Internacional del Circ de Figueres\nEl Consell Comarcal redacta i actualitza els plànols de delimitació per a la prevenció d'incendis de 33 municipis\nNous cursos de premonitors de lleure a Cabanes i a la Jonquera\nPàgina 253 de 305